Brádňanský potok (prítok Striežovského potoka)

**Brádňanský potok** je potok v regióne Gemer, na území obcí Hnúšťa a Kyjatice v okrese Rimavská Sobota v Banskobystrickom kraji. Nachádza sa v geomorfologickom celku Revúcka vrchovina. Ústi do Striežovského potoka. Od sútoku zdrojníc po ústie má dĺžku . Rád toku VI.

## Začiatok
Začína sa sútokom zdrojníc v  v lesnom extraviláne v lese *Staré Brádno*, západne od vrchu *Staré Brádno* so  priamo na obecnej hranici medzi mestom Hnúšťa, jeho mestskou časťou Brádno, a obcou Kyjatice, v južnej časti územia mesta Hnúšťa v jeho katastrálnom území *Brádno* a zároveň v severnej časti územia Kyjatíc severozápadne od lesa *Kozubné*, v okrese Rimavská Sobota v Banskobystrickom kraji, v regióne Gemer. Severná zdrojnica, kratšia, pramení v  a južná zdrojnica, dlhšia, ktorá zbiera i ďalšie zdrojnice, v , obe na území mesta Hnúšťa v lesnom extraviláne.

## Opis toku
Od sútoku zdrojníc tečie juhovýchodným smerom v lesnom extraviláne po obecnej hranici medzi Hnúšťou, jej katastrálnym územím Brádnom, a Kyjaticami. Ľavým, hnúšťanským brehom obmýva úpätie vrchu *Staré Brádno* v lese *Staré Brádno*, pravým, kyjatickým brehom obmýva les *Kozubné*. V  preteká cez lesnú cestu, od ktorej neďaleko opúšťa obecnú hranicu a tečie bez zmeny smeru územím Kyjatíc rovnobežne v malej vzdialenosti od obecnej hraniceu a od lesnej cesty, v  vteká na lesnú cestu a na trojchotárnik medzi obcami Hnúšťa, Kyjatice a Hrušovo, po prekonaní krátkej vzdialenosti v lesnom extraviláne na území mesta Hnúšťa a jeho katastrálneho územia Brádno neďaleko od obecnej hranice v  ústi do Striežovského potoka ako jeho pravostranný prítok. Striežovský potok ústi do Blhu. *Brádňanský potok* patrí do okresu Rimavská Sobota v Banskobystrickom kraji. Patrí do geomorfologického celku Revúcka vrchovina a geomorfologického podcelku Železnícke predhorie. Priberá jediný bezmenný prítok.

## Pôvod názvu
Názov vodného toku *Brádňanský potok* má pôvod v názve niekdajšej samostatnej obci, dnes mestskej časti *Brádno*, v meste Hnúšťa, na území ktorej pramení, preteká a ústi tento vodný tok. Nemožno ale vylúčiť ani pôvod v názve vrchu a lesa *Staré Brádno*, okolo ktorých tento vodný tok tečie. Z toponyma *Brádno* bolo po rozšírení o formant *-anský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Brádňanský potok* ako súčasť veľmi početnej skupiny názvov v slovenskej toponymii, najmä hydronymii. Pomenovací proces toponyma *Brádno* vychádzal z významu apelatíva *bradlo* vo význame *pevná ohrada, neprechodný útes* ako názvu osady, dnes mestskej časti Hnúšte, niekdajšej samostatnej obce *Brádno*, alebo názvu vrchu *Staré Brádno* s , pod ktorým táto osada ležala. Toponymum *Brádno* je výsledkom vývoja *bradlo* → pôvodne menné adjektívum stredného rodu *bradlno* → zjednodušením jej ťažko vysloviteľnej spoluhláskovej skupiny *dln* do podoby *bradno/brádno* a presunom do kategórie substantív podobne ako Brusno, Brezno, Komárno, Morovno, Rudno, Strečno, Zlatno a i. Názov vodného toku *Brádňanský potok* bol štandardizovaný v roku 2007. V množine slovenskej hydronymie vodných tokov hydronymum *Brádňanský potok* nie je jedinečným hydronymom; máme dva potoky s týmto štandardizovaným názvom (máj 2025).

## Referencie

 

Kategória:Vodné toky v okrese Rimavská Sobota 
Kategória:Potoky na Slovensku 
Kategória:Vodné toky v Revúckej vrchovine
Kategória:Hnúšťa
Kategória:Kyjatice